<classify> MAISHA ya hayati Robert Mugabe yalikuwa yamegubikwa na sura tofauti tofauti. Ifuatayo ni sehemu tu ya mambo ambayo huenda hukuwa unayajua kuhusu Mugabe HAPENDI KUSHINDWA Alipokuwa kijana, Mugabe alikuwa hodari katika mchezowa tenisi. Kulingana na aliyekuwa mwalimu katika shule ya Wakatoliki alikosomeaMugabe siku aliposhindwa katika mchezo huo, aliitupa raketi yake chini kwahasira. Aliwahi kukiri kuwa hakuwa mzuri katika mchezo wa kandanda alipokuwamdogo, ila baadae alianza kupenda kuutazama mchezo huo. SHABIKI WA CHELSEA, BARCELONA Aliwahi kusema kuwa yeye ni shabiki mkubwa wa klabu za mataifa yaUlaya za Chelsea na Barcelona. KUFA NA KUFUFUKA Wakati akihojiwa kuhusu afya yake alipotimiza miaka 88, alisema;Nimekufa mara nyingi-hapo ndipo nimemshinda Yesu Kristo. Yesu alikufa maramoja, na akafufuka mara moja, MAAJABU YA DINI Ingawa baba yake na mama yake Bona walimlea kwa kuzingatia maadili yakanisa la Katoliki,na hata kusoma shule hizo lakini alipohojiwa na kituo chahabari cha Afrika Kusini, SABC, miaka michache iliyopita, alisema kuwa yeye si Mkristo anayetumikia dinikwa sana. VIFO VYA KAKA ZAKE Wakati akiwa mdogo alipoteza kaka wawili waliokuwa umri wa mika 10. Mmoja alikufa kwa kunyweshwa sumu na mwingine alifariki muda mchache baadaya baba yao kuitelekeza familia. ATELEKEZWA NA BABA Januari, 2014 katika siku ya mazishi ya dada yake, Mugabe aliwataarifu waombolezaji kuwa mwaka 1934 baada ya kaka yake Michael kufariki, baba yake alianzisha familia mpya na kuzaa watoto wengine. SHAHADA SABA Mugabe alikuwa na shahada saba za chuo kikuu kati ya hizo sitaalizipata wakati akiwa gerezani. Shahada hizo ni pamoja na elimu, uchumi, utawala na sheria. Nyingine alizipata kutoka Chuo Kikuu cha London external program alipokuwa katika Gereza la Salisbury. SHAHADA ZAKE ZA HESHIMA ZILIFUTWA Baada ya kukorofishana na nchi za Magharibi wakimtuhumu kwa uvunjajiwa haki za binadamu baadhi ya shahada zake za heshima hazitambuliki. Mfano Mradi wa Kudhibiti Njaa ulimpokonya tuzo yake ya mwaka 1998 Award of the Africa Price for Leadership for the Sustainable end of Hunger. Pia vyuo vikuu vikiwamo vya Michigan, Massachusetts na Edinburgh vilimnyanganya shahada za heshima. MTOTO WAKE NA SALY Mtoto wa pekee aliyezaa na mke wake wa kwanza,marehemu Saly Hayfoim Michael Nhamodzenyika alifariki dunia mwaka 1966 akiwa na umri wa miaka mitatu kutokana naugonjwa wa malaria. Alitaarifiwa juu ya kifo cha mtoto wake huyo akiwa gerezani nahakuruhusiwa kuhudhuria mazishi yake. ALIPATA MTOTO MWINGINE AKIWA NA MIAKA 73 Ana watoto watatu na mke wake wa pili, Grace Marufu, aliyekuwa karaniwake. Mtoto wao wa tatu alizaliwa 1997, mwaka mmoja baada ya wao kufunga ndoa. UHUSIANO NA GRACE Mugabe alikuwa na uhusiano wa kimapenzi na Grace wakati mke wakeakiwa mgonjwa wa kansa kabla ya baadae kufariki. Ilipogundulika kuwa Grace alikuwa mjamzito kisha kujifungua mtoto alipuuzia mashambulizi ya Wazimbabwe na akaamua kumuoa mwaka 1996. ALISAFIRI ULAYA LICHA YA VIKWAZO Licha ya vikwazo alivyokuwa amewekewa na nchi za Magharibi, mwaka2013 Mugabe alisafiri kwenda nchini Italia. Umoja wa Ulaya EU ilitoa marufuku ya kuingianchi yoyote mwanachama wake lakini Mugabe alitinga Italia kwa mwavuli wa diniwakati wa sherehe za kuwekwa wakfu Kiongozi wa sasa wa Kanisa Katoliki duniani,Papa Francis. MZUNGU ALIMSAIDIA KUTOROKA Alipoachiwa kutoka kifungoni na wakoloni, alisaidiwa na mzungukukimbia Zimbabwe. Mzungu huyo alimsaidia kuvuka mpaka kuingia Msumbiji ambako alikwendakujiunga na Jeshi la Ukombozi. MSIMAMO DHIDI YA USHOGA Mtazamo wake juu ya ushoga si jambo la kushangaza. Mugabe anawachukiamashoga na hayani baadhi ya maneno yake kuhusu vitendo vya ushoga: Ukiwachukua wanaume wawili na kuwafungia ndani ya chumba kimoja kwa muda wa miaka mitano na kuwaambia wapate watoto na wakishindwa kufanya hivyo basi ni bora kuwakata vichwa vyao. SHABIKI WA KRIKETI Alidhihirisha hadharani kupenda mchezo wa kriketi. Alipata kuwa mleziwa jumuiya ya mchezo wa kriketi wa Zimbabwe na nyumba yake ipo karibu na uwanjawa michezo wa Harare. Kriketi inafanya watu wawe wangwana, na pia inawafanya watukuwa wema, Mugabe alisema miaka kadhaa baada ya Zimbabwe kujinyakuliauhuru. Nataka kila mtu acheze kriketi Zimbabwe; nataka nchi yaZimbabwe iwe nchi ya wangwana. MAZOEZI NA VYAKULA VYA KIENYEJI Mugabe alipenda kufanya mazoezi na miaka sita iliyopita alisema; Mimi hujihisi mgonjwa wakati sijafanya mazoezi ya viungo vyamwili, Alisema alikuwa anaamka kati ya saa kumi na kumi na moja alfajiri. Siri nyingine ya maisha yake marefu alisema ni kupenda kwake sana sadza chakula cha kienyeji kinacholiwa sana Zimbabwe, na ambacho kina virutubishovingi muhimu. Vilevile alikuwa havutisigara, ingawa alikuwa anakunywa pombe kidogo anapokula chakula cha jioni. ALIMPENDA CLIFF RICHARD KULIKO BOB MARLEY Inaelezwa kuwa wakati wa maandalizi ya kusherehekea uhuru wa Zimbabwe1980, Mugabe hakumtaka mwimbaji Bob Marley aalikwe kutumbuiza watu, ilaalimtaka muimbaji maarufu wa Uingereza, Cliff Richard. Pia alikuwa anampenda mwanamuziki,Jim Reeves. AONEKANA KATIKA FILAMU Katika filamu ya mwaka 2005 ya American Thriller The Interpreter iliyochezwa na Sean Penn na Nicole Kidman, Mugabe anaonekana akizungumzia njama ya mauaji ya kisiasa, baadae filamu hiyo ilipigwa marufuku nchini Zimbabwe. MPENZI WA NGUO MARIDADI Mugabe alikuwa anapenda sana suti zinazoutosha mwili wake sawasawa natai zinazofanana na kitambaa. Alikuwa akiwavutia sana wanamitindo nchini Zimbabwe kwa mavazi yake. KWAME SHUJAA WAKE Inaelezwa Mugabe alipenda siasa akiwa Ghana alipokuwa mwalimu; mahalialipokutana na mke wake wa kwanza, Sally Hayfron. Aliporudi Zimbabwe, aliwaambia wananchi jinsi Ghana ilivyojinyakuliauhuru na jinsi uhuru ulivyo kitu kizuri. Katika mahojiano mwaka 2003, Mugabe alisema: Niliwaambia piakuhusu Kwame Nkrumah jinsi alivyojitolea na kuiongoza Ghana kupata uhuru; Kwamealiwaambia wananchi wa Ghana kuwa Ghana haingekuwa nchi huru bila ya jitihadana kujitolea kwa kila mtu. BIRTHDAY ZAKE KUFURU Mugabe alikuwa akifanyiwa kumbukizi ya kuzaliwa na chama chake kwauzito mkubwa. Alikuwa akiandaliwa zawadi kubwa mno na mfano mmoja wapo ni kumbukiziya mwaka 2014 wakati alipotimiza miaka 90 ambapo alipokea zawadi ya kiti chenyemadini ya dhahabu uzito wa tani moja na almasi.  <topic>: kimataifa 